Happiness (film 1998)

Happiness er en amerikansk dramakomedie fra 1998. Filmen er regissert og skrevet av Todd Solondz. Hovedrollene spilles av Jane Adams,  Philip Seymour Hoffman, Cynthia Stevenson og Dylan Baker. Happiness («lykke») portretterer tre voksne, amerikanske middelklasse-søstre, familiene deres og enkeltpersoner rundt dem. Filmen har flere innslag av svart humor.

Handlingsreferat 
Trish Maplewood, den eldste søsteren i Jordan-familien, er en husmor fra øvre middelklasse som er gift med psykiater Bill Maplewood (spilt av Dylan Baker) og de har tre barn sammen. Det ser ut til at hun har det perfekte ekteskapet, men hun er ikke klar over ektemannens hemmelige liv: Han er en pedofil som er besatt av den 11 år gamle Johnny Grasso, en klassekamerat av sønnen deres Billy. Når Johnny kommer til Jordan-hjemmet for en overnatting, blir gutten dopet ned av Bill som voldtar ham. Senere får Bill vite at en annen gutt, Ronald Farber, er alene hjemme samtidig som foreldrene hans er på reise til Europa. Under dekke av å delta på et møte hos Foreldrenes arbeidsutvalg, kjører Bill til guttens hjem og voldtar ham også. Etter at Johnny ble fraktet til sykehus, og det blir oppdaget at han har blitt utsatt for seksuelle overgrep, ankommer politiet Maplewood-boligen for å avhøre Bill.

Helen Jordan, en annen søster i Jordan-familien, er en vellykket forfatter som blir misunnet av alle hun kjenner, og kan få hvilken som helst mann hun ønsker. Hun blir fascinert av en ukjent person som foretar uanstendig telefon-samtaler til leiligheten hennes, og hun forsøker å finne et forhold til ham. Hun blir imidlertid skuffet når hun oppdager at mannen viser seg å være en nabo Allen (spilt av Philip Seymour Hoffman) som hun ikke tiltrekkes romantisk av. Allen, som tilfeldigvis er en av Bill Maplewoods pasienter, synker ned i depresjon ettersom Helens avvisning ødelegger fantasiene hans. Men Allen innser at en kvinne som virkelig bryr seg om ham, Kristina (spilt av Camryn Manheim) har vært rett under nesen hans veldig lenge. Men hun hadde nylig drept dørvakten utenfor leilighetsbygget hennes etter at han voldtok henne. Hun betror denne hemmeligheten til Allen.

Men Helen Jordan avslører at kjønnsorganene til dørvakten senere ble oppdaget av politiet i Kristinas fryser. Samtidig er Joy, den yngste Jordan-søsteren, er alt for sensitiv og mangler en ordentlig retning i livet.  Joy arbeider med telefonsalg, men ønsker å gjøre noe mer tilfredsstillende i livet. Joy blir også flere ganger sviktet i hennes personlige liv. Senere tilbyr en av hennes russiske studenter, Vlad (spilt av Jared Harris) henne en tur i drosjen sin, og de ender opp med å ha sex. Men Helen forstår snart at Vlad bare brukte henne, og at han kan være gift med en annen kvinne. Filmen følger også Jordan-søstrenes foreldre, Mona og Lenny, som snakker om å ta ut skilsmisse etter 40 års ekteskap.

Rolleliste 
 Jane Adams som Joy Jordan
 Philip Seymour Hoffman som Allen
 Jon Lovitz som Andy Kornbluth
 Dylan Baker som Bill Maplewood
 Lara Flynn Boyle som Helen Jordan
 Justin Elven som Timmy Maplewood
 Cynthia Stevenson som Trish Maplewood
 Lila Glantzman-Leib som Chloe Maplewood
 Rufus Read som Billy Maplewood
 Gerry Becker| som psykiater
 Louise Lasser som Mona Jordan
 Ben Gazzara som Lenny Jordan
 Camryn Manheim som Kristina
 Arthur J. Nascarella som Detektiv Berman
 Molly Shannon som Nancy
 Ann Harada som Kay
 Douglas McGrath som Tom
 Jared Harris som Vlad

Eksterne lenker 
 

Filmer fra 1998
Dramakomedier fra USA